Diari Oficial de la Generalitat Valenciana


Sumari del DOGV 4167, del 14-01-2002 (2001/12765)

RESOLUCIÓ de 19 de desembre de 2001, de la consellera d'Agricultura, Pesca i Alimentació, per la qual es publiquen les reglamentacions de qualitat .Mel de Flor del Taronger. i .Mel de Romer., perquè siga avalat amb la marca de qualitat .CV.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/12/19/(2)/dof/vci/html**

### Dades del document

Número de DOGV
:   4167

Data del DOGV
:   14-01-2002

Secció del DOGV
:   I. DISPOSICIONS GENERALS

Número del document
:   2001/12794


Data del document
:   19-12-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * marca de qualitat
    * legislació
    * mel
    * producte agrícola

RESOLUCIÓ de 19 de desembre de 2001, de la consellera d'Agricultura, Pesca i Alimentació, per la qual es publiquen les reglamentacions de qualitat ?Mel de Flor del Taronger- i ?Mel de Romer?, perquè siga avalat amb la marca de qualitat ?CV- [2001/X12646]
  
En l'annex del Decret 91/1998, de 16 de juny, del Govern Valencià, pel qual s'aprova el reglament de la marca de qualitat ?CV- per a productes agraris i agroalimentaris (DOGV núm. 3273, del dia 26), s'estableixen els requisits perquè determinats productes, per les seues especials característiques qualitatives, socioculturals o econòmiques, puguen ser avalats amb la marca ?CV- a fi d'augmentar-ne la garantia de qualitat, evitar possibles fraus i competències deslleials, i facilitar-ne al consumidor, al mateix temps, la distinció i diferenciació amb uns altres de naturalesa semblant.
  
La mel de flor del taronger i la mel de romer, una vegada realitzats els estudis tècnics corresponents per l'Institut Valencià de Qualitat Agroalimentària i la consulta al col·lectiu d'operadors sectorials, compleixen tots els requisits exigits en el decret esmentat. D'altra banda, són dos dels tipus més emblemàtics de productes apícoles de la Comunitat Valenciana, potser la regió espanyola amb major producció de mel.
  
Segons el que s'estableix en l'article 1 de la dita norma, correspon a la Conselleria d'Agricultura, Pesca i Alimentació, a través de l'Institut Valencià de Qualitat Agroalimentària, establir l'aptitud d'un producte perquè siga avalat amb la marca de qualitat ?CV- i aprovar el seu reglament tècnic. Així doncs, després dels contactes establits amb els distints operadors sectorials dels dits productes, per l'interés que l'administració agroalimentària autonòmica sempre ha manifestat per la defensa i promoció de les produccions singulars i d'acord amb el que es disposa en l'article 1.1 del Decret 91/1988, de 16 de juny, del Govern Valencià, resolc:
  
Primer
  
Es publiquen les reglamentacions de qualitat de la mel de flor del taronger i de la mel de romer que figuren com a annex d'aquesta resolució, a l'efecte de l'autorització respecte d'aquests dos productes de l'ús de la marca de qualitat ?CV?, d'acord amb el reglament d'aquesta, aprovat mitjançant el Decret 91/1998, de 16 de juny, del Govern Valencià, i s'insereixen aquests productes en el Registre de Productes Agroalimentaris amb Marca de Qualitat ?CV?.
  
Segon
  
Les reglamentacions de qualitat adoptades seran efectives des de la publicació en el Diari Oficial de la Generalitat Valenciana.
  
València, 19 de desembre de 2001.- La consellera d'Agricultura, Pesca i Alimentació: Maria Àngels Ramon-Llin i Martínez.
  
ANNEX
  
Reglamentacions de qualitat per a la mel de flor del taronger i la mel de romer
  
1. Definició i característiques dels productes
  
S'entén per mel de flor del taronger i per mel de romer els productes alimentaris produïts per les abelles mel·líferes a partir del nèctar de les flors corresponents (Citrus sp. i Rosmarinus sp., respectivament), que les abelles liben majoritàriament, transformen, combinen amb substàncies específiques pròpies, emmagatzemen i deixen madurar a les bresques dels ruscos. Aquest producte alimentari pot ser fluid, espés o cristal·lí.
  
Només obtindrà la marca de qualitat ?CV- aquella mel de flor del taronger o mel de romer que, a més de complir amb la legislació vigent sobre les mels de consum directe, complisca les característiques definides en el present reglament.
  
La mel de flor del taronger i la mel de romer que optaran a la marca de qualitat ?CV?, a més de complir amb la normativa vigent per a la mel (Ordre de 5 d'agost de 1983, del Ministeri d'Agricultura, Pesca i Alimentació, per la qual s'aprova la norma de qualitat per a la mel destinada al mercat interior), haurà de trobar-se dins dels valors que s'indiquen per als paràmetres que figuren en el punt 4 pel que fa a característiques fisicoquímiques, biològiques, organolèptiques i sanitàries.
  
2. Producció i distribució
  
2.1 Amb caràcter general, la utilització i manipulació dels ruscos, com també l'extracció, conservació, emmagatzematge i envasament de mel de flor del taronger i mel de romer que optaran a la marca ?CV?, perseguiran mantenir al més possible la seua qualitat natural original, i les pràctiques apícoles seran les acceptades tècnicament pel beneficiari d'aquesta, tot això per acomplir els paràmetres que figuren en el punt 4.
  
2.2 Les mels hauran de procedir de ruscos que no hagen estat sotmeses a alimentació artificial ni a tractaments químics o terapèutics durant el període de floració corresponent a la collita que es tracte.
  
2.3 El beneficiari de la marca de qualitat ?CV- per a les mels previstes vetlarà pel compliment de la reglamentació i les especificacions de les que hagen d'accedir a la marca de qualitat ?CV- i podrà establir, amb l'aprovació prèvia de l'Institut Valencià de Qualitat Agroalimentària, les limitacions que crega convenients en matèria de producció, tractaments, extracció, envasament o qualsevol altra fase del procés de producció, a fi de garantir els nivells de qualitat que figuren en el punt 4.
  
2.4 Els ruscos, la cera estampada, el material fumador i tots els útils de l'explotació, com també les diferents etapes del procés fins a la comercialització, seran de característiques adequades a fi de conservar el millor possible la qualitat original del producte, evitar la pèrdua de components propis i la incorporació d'elements estranys. El beneficiari de la marca ?CV- elaborarà un quadern de normes de bones pràctiques de producció i les donarà a conéixer als distints operadors que intervenen en el procés, fins a la posada a disposició del producte al consumidor. En aquestes normes, s'hi recolliran aspectes i detalls no previstos o només esbossats en la present reglamentació.
  
2.5 A l'efecte, el beneficiari s'atindrà al que es preveu en l'article 7 de l'annex del Decret 91/1998, de 16 de juny, del Govern Valencià, pel qual s'aprova el reglament de la marca de qualitat ?CV- per a productes agraris i agroalimentaris, relatiu als mecanismes de vigilància i control de l'ús de la marca de qualitat. Per facilitar-los, en les mels comercialitzades i avalades, o en curs de ser-ho, per la marca de qualitat ?CV?, haurà de fer-se constar tal circumstància en les factures o albarans corresponents, per tal que en tot moment es puga dur a terme el treball de seguiment i control esmentat.
  
3. Processament, envasament i etiquetatge
  
3.1 Les mels de flor del taronger i mels de romer que opten a la marca de qualitat ?CV- només podran ser envasades en plantes legalment homologades i aprovades pel beneficiari de la marca de qualitat ?CV?, i hauran d'estar inscrites en el registre d'envasadors corresponent, amb independència que la dita aprovació siga ratificada per l'Institut Valencià de Qualitat Agroalimentària i per l'entitat de control extern al·ludida en l'article 7.3. del Decret 91/1998.
  
3.2 L'envasament haurà de complir les disposicions establides per la legislació vigent i ser realitzat de manera que possibilite el compliment del present reglament.
  
3.3 Si és procedent, els possibles tractaments tèrmics durant el processament i maneig de la mel seran de característiques tals que no alteren els paràmetres fisicoquímics, biològics i organolèptics fixats en el present reglament. Dins d'aquesta premissa:
  
a) Es prohibeix expressament la pasteurització de les mels que opten a la marca ?CV?.
  
b) Les mels ja cristal·litzades que hagen de ser envasades podran ser liquades en cambra de calor sense arribar a superar la temperatura de 45ºC durant el mínim temps possible necessari per a tal operació
  
3.4 El contingut de cada envàs ha de ser homogeni i uniforme en la seua coloració.
  
3.5 L'envàs haurà de complir la legislació vigent respecte d'això i, especialment, les especificacions contingudes en els RD 168/1988, de 26 de febrer, i 1.043/1990, de 27 de juliol, per als envasos de cristall, vidre i ceràmica. En qualsevol cas, ha d'assegurar la fàcil identificació del producte i l'adequada protecció, i els materials utilitzats seran nous, nets, inodors i no causar alteracions al producte.
  
3.6 Els tipus d'envàs podran ser establits en cada campanya pel beneficiari, el qual definirà els formats d'ús obligat per a les mels comercialitzades amb el símbol de la marca de qualitat ?CV?, sempre que no es contradiga el que es preveu sobre això en l'Ordre de 5 d'agost de 1983, per la qual s'aprova la norma de qualitat per a la mel destinada a mercat interior (BOE del 13.08.83), corregida per la publicada en el BOE de 16.09.83.
  
3.7 L'etiquetatge complirà les disposicions establides per la legislació vigent, en especial les regulades en el Reial Decret 1.334/1999, de 31 de juliol, pel qual s'aprova la norma general d'etiquetatge, presentació i publicitat dels productes alimentaris. Entre altres dades, hi figurarà de manera clara el nom i domicili de l'envasador juntament amb el número de registre sanitari i el nom de l'expedidor en el cas que aquest siga distint de l'envasador.
  
3.8 S'hi indicarà com a data de consum preferent la que assegurarà les especificacions de les mels avalades per la marca ?CV- en cada lot d'envasament, segons el que s'estableix en el punt 4 per a cada tipus de mel, i s'haurà d'indicar en l'etiqueta les precaucions que cal prendre durant l'emmagatzemament fins al consum.
  
4.a) Característiques fisicoquímiques, biològiques, organolèptiques i sanitàries
  
a) Característiques de la mel de flor del taronger:
  
1) POL·LEN Citrus sp. (g/100g.min.) 10%
  
2) HUMITAT (% màx.) 18
  
3) COLOR (màx. mm. escala Pfund) 30
  
4) H.M.F. (màx. mg/kg) 15 en envasar i 30 a la data límit de consum
  
5) SACAROSA APARENT (g/100 g. màx.) 5
  
6) ACTIVITAT DIASTÀSICA (min. escala Gothe) 8
  
7) ACTIVITAT -GLUCOSIDASA (min.SaZ) (g.sac.hidrol/100 g.h.) 4
  
8) PH Màx 3'5 - 4'1
  
9) RESIDUS (expressió) normes legals
  
10) ORGANOLÈPSIA (tast) tipicitat
  
11) DATA CONSUM PREFERENT A PARTIR
  
DE LA D'ENVASAMENT (mesos) indicant condicions
  
idònies de conservació en etiqueta 15
  
b) Característiques de la mel de romer:
  
1) POL·LEN Rosmarinus sp. (g/100g.min.) 15%
  
2) HUMITAT (% màx.) 18
  
3) COLOR (màx. mm. escala Pfund) 30
  
4) H.M.F. (màx. mg/kg) 15 en envasar i 30 a la data límit de consum
  
5) SACAROSA APARENT (g/100 g. màx.) 5
  
6) ERLOSA (min. g/100 g) 0,4
  
7) ACTIVITAT DIASTÀSICA (min. escala Gothe) 15
  
8) ACTIVITAT -GLUCOSIDASA (min.SaZ) (g.sac.hidrol/100 g.h.) 6
  
9) PH màx. 3'4 - 4'0 pH
  
10) RESIDUS (expressió) normes legals
  
11) ORGANOLÈPSIA (tast) típica
  
12) DATA CONSUM PREFERENT A PARTIR
  
DE LA D'ENVASAMENT (mesos) indicant condicions
  
idònies de conservació en etiqueta 15
  
5. Control de qualitat
  
Els operadors autoritzats hauran de vetlar pel compliment de les exigències establides en l'apartat anterior i, en particular, estaran obligats a tenir implantat un sistema d'anàlisi de perills i punts de control crític (APPCC).
  
Els operadors que facen ús de la marca de qualitat ?CV- hauran de tenir implantat un sistema documentat de gestió de la qualitat.
  
Els assajos fisicoquímics, biològics, organolèptics i sanitaris els ha de fer una persona titulada i qualificada, seguint els criteris establits en les disposicions comunitàries o nacionals. Si és necessari, es podrà acordar l'establiment d'un comité de qualificació o pannell de tast per avaluar-ne els caràcters organolèptics.
  
De totes les partides o lots, se'n podran efectuar les determinacions els valors de les quals són els mínims necessaris per a la seua tipificació, esmentats en l'apartat 4.


Còpia Permalink ELI